|  |  |  |  |  |
| --- | --- | --- | --- | --- |
| Predmet: **Italijanski jezik za 6. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 34. | | Odeljenje: | | Datum: |
| Nastavna tema: | **Facciamo spese** | | | |
| Nastavna  jedinica: | **Il verbo *piacere,* le richieste gentili, il superlative assoluto** | | | |
| Tip časa: | Obrada/utvrđivanje | | | |
| Cilj časa: | Usvajanje jezičkih konstrukcija za iskazivanje dopadanja ili nedopadanja. Usvajanje kondicionala učtivosti. | | | |
| Očekivani  ishodi: | Učenik će biti u stanju da izrazi dopadanje ili nedopadanje i reaguje,, da uputi jednostavnu molbu ili zahtev, da traži mišljenje | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | individualni, frontalni, u paru | | | |
| Nastavne  metode: | rad na tekstu, dijaloška, audio-lingvalna, metoda pisanja, dramske aktivnosti | | | |
| Nastavna  sredstva: | Udžbenik, CD | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (5 minuta) | Provera domaćeg zadatka. | | | |
| **Glavni deo:**  (35 minuta) | **Udžbenik, 107. strana, vežbanje 9, Chiedere se una cosa piace e rispondere**  Učenici slušaju i ponavljaju u paru (CD 2-46). Nastavnik skreće pažnju na glagol *piacere* i objašnjava njegove oblike i upotrebu.  Nastavnik postavlja pitanja učenicima. (Primeri: *Ti piace ascoltare musica?*  *Ti piace mangiare la pizza? Ti piace questo zaino? )*  Učenici odgovaraju kao što je dato u primerima u 1. vežbanju.  **Vežbanje 10**  Učenici prave spisak stvari ili radnji, a zatim redom u paru postavljaju pitanja drugu ili drugarici da li im se to sviđa.  **Udžbenik, 108. strana, vežbanje 1**  Učenici rade zadatak, proveravaju odgovore u paru, a zatim nastavnik piše rešenja na tabli: *mi piace, 1 piace, piace, 2 piacciono, piacciono, 3 piace, piace, 4 piacciono, piacciono, 5 piace, piace*  **LIM**: Učenici rade zadatak na interaktivnoj tabli.  Nastavnik skreće pažnju i na oblik ,,*moltissimo“,* zapisuje na tabli i upućuje učenike na 109. stranu i poziva učenike da sami izvedu pravilo. (bello-bellissimo)  Nastavnik daje objašnjenje da se radi o obliku superlativa i ukazuje im na situacije kada mogu da koriste ovakve oblike prideva i navodi im još nekoliko primera sa 109. strane: *bellissimo, altissimo, gentilissimo.*  Nastavnik zadaje nekoliko primera prideva i poziva učenika da naprave oblike apsolutnog superlativa: *caro, nuovo, molto, comodo, alto.*  **Udžbenik, 109. strana, vežbanje 5**  Učenici dopunjavaju rečenice oblicima apsolutnog superlativa.  Proveravaju svoje odgovore u paru, a zatim svi zajedno. (rešenja: 1 *intelligentissimo, 2 carissimi, 3 simpaticissima, 4 grandissima, 5 altissimi, 6 gentilissima)*  **Udžbenik, 108. strana, Il condizionale presente di potere e volere**  Nastavnik upućuje učenike da pogledaju ova dva glagola i daje im zadatak da pronađu oblike glagola volere, u tekstu na 102. strani. Nastavnik skreće pažnju isključivo na 1. lice jednine i objašnjava učenicima da se ti oblici koriste u učtivom obraćanju. Zapisuje primere na tabli: *Vorrei un paio di scarpe. Vorrei provare questa maglietta.*  **Vežbanje 4, strana 109**  Učenici gledaju ilustracije i zamišljaju šta bi mogle da traže osobe na slici. Naravno, u pitanju će koristiti glagole *volere* i *potere* u 1. licu. Učenici zapisuju rečenice, a zatim čitaju pojedinačno. Nastavnik zapisuje neke odgovore. (mogući odgovori: *Alice-Potrei provare questa gonna gialla? Vorrei la taglia 42.)* | | | |
| **Završni deo:**  (5 minuta) | Nastavnik daje uputstvo za domaći zadatak. Učenici će u svesci napisati 5 primera šta im se sviđa, a 5 primera šta im se ne sviđa. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |